Title: 5. Yritysten nimet
Course: Kielitietoa ja kulttuuria - ruotsin kielen opinnot korvaava kurssi

Osion tavoitteet ja arviointi

Tavoitteena T1

- Ymmärrän, miten kieleen tulee uusia sanoja.
- Teen havaintoja kielen muuttumisesta arkitilanteissa.

Tavoitteena H3

- Ymmärrän, miten kieleen tulee uusia sanoja.
- Tiedän esimerkkejä uudesta sanastosta.
- Teen havaintoja kielen muuttumisesta jonkin verran omalla alallani.

Tavoitteena K5

- Ymmärrän,  miten kieleen tulee uusia sanoja.
- Löydän eri tavoin muodostettuja sanoja kielestä.
- Tunnen erilaisia sananmuodostustapoja.
- Tunnistan kielen uusia sanoja.
- Teen itsenäisesti havaintoja ja päätelmiä kielen muuttumisesta omalla alallani.

Nimi on tärkeä asia, oli kyse ihmisestä, yrityksestä, tuotteesta tai tapahtumasta. Yritykset, tapahtumat ja tuotteet pyrkivät nimellään erottumaan muista, jäämään mieleen ja luomaan itsestään haluamansa mielikuvan. Kampaamojen nimet Kauniit kutrit, Tukka tieltä, Salon Marjatta Wassborr ja You Look Great luovat erilaisia mielikuvia. Nimen antamiseen liittyy usein myös perinteitä: tapahtumia, tempauksia, kaste- ja nimijuhlia.

Myös nimet muuttuvat, kuten muukin kieli. Vanhoja nimiä jää ajan kuluessa pois käytöstä ja uusia tulee tilalle. Nimiä lainataan muista kielistä, ja niitä esimerkiksi yhdistellään ja lyhennellään samaan tapaan kuin muitakin sanoja.