Title: Minulle tutut ja tuntemattomat murteet
Course: Kielitietoa ja kulttuuria - ruotsin kielen opinnot korvaava kurssi > Section: 2. Suomen kielen erot eri alueilla: murteet

Kuinka hyvin tunnet suomen kielen murteet? Millainen näkemys sinulla on niiden käyttämisestä? Tee nettitestit ja kirjoita pohdintatehtävien vastaukset verkkotekstinä palautuslaatikkoon tai Word-tiedostoon, jonka palautat tehtävän palautuksen yhteydessä.

Tehtävän arviointi

T1 Teen havaintoja murteiden käytöstä arkitilanteissa.

H3 Teen havaintoja murteiden käytöstä arkitilanteissa ja jonkin verran myös omalla alallani.

K5 Teen havaintoja ja päätelmiä murteiden käytöstä arkitilanteissa ja omalla alallani.

1. Tee seuraavat murteiden tunnistustehtävät:

    - Yle.fi-sivustolla julkaistu murretesti  Testaa: Tunnistatko suomen murteet?
    - Oulun norssin murretehtävä Yhdistä oikea murrenäyte oikeaan murteeseen.

Huom.! Kirjoita tehtävien tarkistuksen yhteydessä muistiin, mitkä murteet tunnistit ja mitkä murteet olivat hankalia tunnistaa.

Tee muistiinpanoja myös siitä, mitkä murteiden piirteet ovat sinusta erikoisia.

Esim.
Tunnistin helposti: Oulun murre
En tunnistanut: Kuopion murre
Vaikeita muotoja:
Erikoisia piirteitä murteissa:

2. Pohdi omaa murteiden tuntemustasi sekä suhdettasi murteisiin ja vastaa seuraaviin kysymyksiin verkkotekstinä palautuslaatikkoon tai Word-tiedostoon:

a. Mitkä murteet tunnistit testeissä helposti?

b. Minkä murteiden tunnistaminen oli sinusta testeissä hankalaa?

c. Mitkä testien murteista kuulostavat sinusta kummallisilta ja erikoisilta? Mitkä kielenpiirteet tekevät niistä mielestäsi erikoisia?

d. Mitä testien murteista kuulet usein tai silloin tällöin? Missä tilanteissa?

(Mitä testien murteita esimerkiksi ystäväsi, opiskelu- tai työkaverisi, opettajasi, perheenjäsenesi, sukulaisesi ja esimerkiksi kauppojen, kampaamojen ja parturien asiakaspalvelijat sekä terveydenhuollon työntekijät puhuvat? Missä tilanteissa olet kuullut heidän murteita käyttävän?)

f. Mitä testien murteita olet kuullut puhuttavan tai kirjoitettavan mediassa (lehdet, televisio, internet)? Missä medioissa sekä missä tilanteissa ja teksteissä olet kuullut testien murteita käytettävän?