Title: Ammattisanastoni alkuperä
Course: Kielitietoa ja kulttuuria - ruotsin kielen opinnot korvaava kurssi > Section: 1. Miten kieleen saadaan uusia sanoja?

Useissa ammateissa teknologian kehittyminen, uudet tutkimustulokset sekä keksinnöt muuttavat ammattialan välineitä, laitteita ja työtehtäviä nykyään usein. Monet ammattialat tarvitsevatkin jatkuvasti uusia termejä. Seuraavissa tehtävissä pohdit oman ammattialasi sanastoa.

Jos tavoittelet arvosanoja 1 - 3, tee tehtävät A ja B.

Jos tavoittelet arvosanaa 5, tee tehtävät A, B ja C.

Tehtävä A. Listaa 20 - 30 ammattialasi termiä.

Sanat voivat olla esimerkiksi

- työvälineiden ja työhön liittyvien esineiden, kuten laitteiden, instrumenttien ja vaatteiden nimityksiä
- työvaiheiden nimiä
- työhön liittyvien paikkojen nimityksiä.

Tehtävä B. Kehittele vähintään kolmelle vieraskieliselle tai vierasperäiselle ammattialasi termille suomenkieliset vastineet.

Esim. sanalle handsfree on ehdotettu aikoinaan sanaa vapuri ja tablettitietokoneelle sanaa sormitietokone.

Jos tavoittelet arvosanaa 5, tee lisäksi seuraava tehtävä C.

Tehtävä C. Määritä listaamiesi ammattialasi sanojen sananmuodostustavat.

Johtamalla tehdyt sanat?

Vieraista kielistä lainatut sanat?

Yhdistämällä tehdyt sanat?

Lyhennetyt sanat?

Sanat, joiden merkitys on muuttunut